Región Høvuðsstaðurin

Región Høvuðsstaðurin (á donskum: Region Hovedstaden) er við sínum 1,7 mió. íbúgvunum tann fólkaríkasta av teimum fimm regiónunum í Danmark. 

Regiónin er ein samanlegging av teimum gomlu amtunum Keypmannahavnar og Frederiksborg amtum, Keypmannahavnar og Frederiksberg kommunum og Bornholms Regiónskommunu og hevur harumframt yvirtikið uppgávurnar hjá Hovedstadens Sygehusfællesskab. Regiónin hevur miðfyrisiting í Hillerød. Regiónin hevur umleið 36 000 starvsfólk (gjørt upp í fulltíðarstørv) og hevði í 2013 eitt samlað búskett á 34,2 mia. kr.

Región Høvuðsstaðurin verður stýrt av einum regiónsráði, sum fyrstu ferð varð valt hin 15. november 2005. Uppgávurnar hjá regiónini eru fyrst og fremst innan heilsu og sjúkrahús, íroknað heilsutrygging. Regiónin hevur størsta sjúkrahúsverkið í Danmark við 11 sjúkrahúsum, íroknað Region Hovedstadens Psykiatri. Útreiðslurnar til heilsuøkið eru umleið 90 % av samlaðu útreiðslunum hjá regiónini.

Statsligar uppgávur í Región Høvuðsstaðnum hoyra undir Statsforvaltningen Hovedstaden.

 Regiónsráðið 
Regiónsráðið sær soleiðis út tíðarskeiðið 2014-17:
 Socialdemokraterne – 13 limir
 Socialistisk Folkeparti – 2 limir
 Venstre – 8 limir
 Konservative – 5 limir
 Dansk Folkeparti – 4 limir
 Det Radikale Venstre – 3 limir
 Eindarlistin – 5 limir
 Liberal Alliance – 1 lim

Sophie Hæstorp Andersen (Socialdemokraterne) er regiónsráðsformaður.

 Kommunur í regiónini 
Tað eru 29 kommunur í Región Høvuðsstaðnum:
675px|center|Kommunurnar í Región Høvuðsstaðnum Albertslund kommuna
 Allerød kommuna
 Ballerup kommuna
 Bornholms Regiónskommuna
 Brøndby kommuna
 Københavns kommuna
 Dragør kommuna
 Egedal kommuna
 Fredensborg kommuna
 Frederiksberg kommuna
 Frederikssund kommuna
 Furesø kommuna
 Gentofte kommuna
 Gladsaxe kommuna
 Glostrup kommuna Gribskov kommuna
 Halsnæs kommuna (áðrenn 2008: Frederiksværk-Hundested kommuna)
 Helsingør kommuna
 Herlev kommuna
 Hillerød kommuna
 Hvidovre kommuna
 Høje-Taastrup kommuna
 Hørsholm kommuna
 Ishøj kommuna
 Lyngby-Taarbæk kommuna
 Rudersdal kommuna
 Rødovre kommuna
 Tårnby kommuna
 Vallensbæk kommuna

 Keldur 

Bólkur:Región Høvuðsstaðurin í Danmark
Bólkur:Regiónir í Danmark